open-index/open-wikipedia-markdown huggingface dataset:
Kurt Felix

**Kurt Felix** (s. 4. heinäkuuta 1988 St. George’s) on grenadalainen yleisurheilun moniottelija. Felix on 184 senttimetriä pitkä.

Felix oli mukana kymmenottelussa vuoden 2012 kesäolympialaisissa Lontoossa, mutta joutui keskeyttämään kilpailun. Vuotta myöhemmin MM-kilpailuissa Moskovassa tulos oli sama. Vuoden 2014 Kansainyhteisön kisoista Glasgow'sta Felix saavutti pronssia ja seuraavan vuoden Pan-Amerikan kisoista Torontosta hopeaa.

Vuoden 2015 MM-kilpailuissa Pekingissä Felix sijoittui kahdeksanneksi uusilla ennätyspisteillään 8302. Portlandin MM-hallikilpailuissa 2016 hän oli seitsenottelussa kuudes Grenadan ennätyspistein 5986. Rio de Janeiron olympialaisissa 2016 hän sijoittui kymmenottelussa yhdeksänneksi ennätyspisteillään 8323. Lontoon MM-kilpailuissa 2017 hän oli seitsemäs pistein 8227.

Felix pitää hallussaan Grenadan ennätystä ulkoradoilla seiväshypyssä sekä sisäradoilla 1&nbsp;000&nbsp;metrin juoksussa, korkeushypyssä, seiväshypyssä ja seitsenottelussa.

## Ennätykset
### Ulkoradat

### Sisäradat

## Lähteet
Nokia 1220

**Nokia 1220** on Nokian vuonna 1999 julkistama matkapuhelin. 

## Toiminnot
Puhelimesta löytyvät kalenteri, kello hälytystoiminnolla, osoitekirja 200 yhteystiedolle, laskin ja värinätoiminto sekä pelejä.

## Lähteet
Keihäänheitto yleisurheilun maailmanmestaruuskilpailuissa

**[[Keihäänheitto]]** on ollut yleisurheilun MM-kilpailuiden ohjelmassa ensimmäisistä MM-kilpailuista lähtien. Menestyneimmät maat MM-kilpailujen keihäässä ovat olleet miesten keihäässä Suomi ja Tšekki, sekä naisten kilpailussa Saksa ja Tšekki.

## Mitalistit
### Miehet

### Naiset

## Lähteet
Helah Kiprop

**Helah Kiprop Jelagat** (s. 7. huhtikuuta 1985) on kenialainen kestävyysjuoksija, joka kilpailee pääosin maratonilla ja muissa maantiekilpailuissa.

Kiprop saavutti hopeaa maratonilta vuoden 2015 MM-kilpailuista Pekingistä ajalla 2.27.36. Rio de Janeiron olympiamaratonin 2016 hän keskeytti. Lontoon MM-kilpailuissa 2017 hän sijoittui maratonilla seitsemänneksi.

Vuonna 2014 hän voitti Soulin kansainvälisen maratonin ja 2016 Tokion maratonin.

## Ennätykset

## Lähteet
Tikkurilan Taitoluisteluklubi

**Tikkurilan Taitoluisteluklubi** (TTK) on Vantaan Tikkurilan suuralueen Viertolassa toimiva yhdistysmuotoinen urheiluseura. Tikkurilan Taitoluisteluklubi perustettiin vuonna 1986, jatkaen Tikkurilan Jääveikkojen taitoluistelujaoston toimintaa. 

TTK tarjoaa laadukasta valmennusta sekä luistelun iloa kaikenikäisille harrastajille. TTK:ssa sekä lapset että aikuiset voivat harrastaa sekä taitoluistelua että muodostelmaluistelua luistelukoulusta aina kilpatasolle saakka. Seuran kotihalli on Tikkurilan urheilupuiston Tikkurilan Areena.

Seuralla on noin 600 aktiivista luistelijaa eri tasoilla, aina luistelukoulusta kilpajoukkueisiin.
Seuran muodostelmaluistelun päävalmentajana toimii Anu Oksanen, joka on kokenut valmentaja ja tunnettu muodostelmaluistelun asiantuntija.

## Muodostelmaluistelu
TTK:ssa on kuusi kilpailevaa muodostelmaluistelujoukkuetta. 

* Ice Infinity (sm-juniorit)
* Ice Fantasy (sm-noviisit)
* Ice Melody (minorit)
* Ice Galaxy (tulokkaat)
* Ice Comedy (aikuiset)
* Ice Mystery (aikuiset)

## Yksinluistelu
TTK:ssa on yksinluistelun esikilparyhmä Kilpurit sekä neljä yksinluistelun kilparyhmää: K3, K2, T1 ja K1.  

TTK:n ylimmässä K1-kilparyhmässä harjoittelevat Suomen Taitoluisteluliiton harjoitusryhmiin sekä maajoukkueisiin kuuluvia luistelijoita:  

- Makar Suntsev, Maajoukkue 

- Nella Andelin, Nuorten Maajoukkue 

- Olivia Seppinen, Nuorten projektiryhmä 

## Harrasteluistelu
Luistelun harrastaminen harrastetasolla on TTK:ssa mahdollista kaikenikäisille ja -tasoisille lapsille, nuorille ja aikuisille.  

Harrastus alkaa luistelukoulusta, jonka jälkeen siirrytään kehitys- tai harrasteryhmiin.   

## Aiheesta muualla
* Tikkurilan Taitoluisteluklubi (TTK)
Väinö J. Saarialho

**Väinö Johannes Saarialho**, sukunimi aik. *Sikiö* (28. marraskuuta 1888 Impilahti – 2. huhtikuuta 1962 Helsinki) oli suomalainen filosofian maisteri ja lyseon lehtori.

Saarialhon vanhemmat olivat kansakoulunopettaja Matti Sikiö ja Sofia Olivia Tallberg. Hän pääsi ylioppilaaksi 1907 Sortavalan reaalilyseosta ja valmistui Helsingin yliopistosta filosofian kandidaatiksi 1913 ja maisteriksi 1914.

Saarialho toimi oppikoulun opettajana Sortavalassa 1913–1916 ja Helsingin suomalaisessa tyttökoulussa 1918–1919. Hän oli sitten Helsingin suomalaisen normaalilyseon matematiikan, fysiikan ja kemian vt. nuorempana lehtorina 1919–1926 ja vakinaisena lehtorina 1926–1951. 

## Teoksia
Nimellä *Väinö J. Saarialho*:
* *Bestimmung des optischen Brechungsquotienten von Bariumnitratlösungen bei verschiedenen Koncentrationen und Temperaturen* ; kirj. Sulo Koskinen ja Väinö J. Saarialho. Mitteilungen aus dem physikalischen Laboratorium der Universität Helsingfors. Acta Societatis scientiarum Fennicae 41,6. Finska Vetenskapssocieteten, Helsingfors 1913
* *Laskennon oppikirja*. WSOY 1929, 2. uud. painos 1934, 4. painos 1948
* *Laskennon oppikirjan toisen painoksen harjoitustehtävien vastaukset ja opastukset*. WSOY 1935

## Lähteet
Frans Pehrman

**Frans Edvard  Pehrman** (25. kesäkuuta 1896 Moskova – 5. lokakuuta 1974) oli suomalainen kuvanveistäjä.

Pehrman opiskeli Suomen Taideyhdistyksen piirustuskoulussa 1919–1921 ja Stieglizin koulussa Pietarissa 1912–1914. Hän osallistui Suomen Taiteilijain näyttelyihin vuosina 1930, 1932, 1933 ja 1934.

## Julkiset teokset
### Sankarimuistomerkit
* Mäntyharjun kirkon sankarihautausmaa v. 1949 
* Humppilan kirkon sankarihautausmaa "Kuoleva sotilas" v. 1951
* Metsämaan kirkon sankarihautausmaa "Vapauden puolesta" v. 1951
* Kangasalan kirkon sankarihautausmaa, sankarimuistomerkin suurennos Rikhard Rautalinin pienoisveistoksesta  v. 1947

#### Valokuvia julkisista teoksista

Tiedosto:Kangasala sankarihautausmaa muistomerkki.jpg|*Sankarimuistomerkki*, Pehrman suurensi kipsimalliksi Richard Rautalinin pienikokoisen patsasehdotuksen, 1947, Kangasala.
Tiedosto:Mäntyharju sankarimuistomerkki.JPG|*Sankarimuistomerkki*, Mäntyharju, 1949.
Tiedosto:Humppila sankarimuistomerkki.JPG|Sankarimuistomerkki *Kuoleva sotilas*, Humppila, 1951.
Tiedosto:Metsämaa sankarimuistomerkki.JPG|Metsämaan sankarimuistomerkki *Vapauden puolesta*, Loimaa, 1951.


## Lähteet

## Aiheesta muualla
* Suomen Kuvataiteilijat –matrikkeli http://www.kuvataiteilijamatrikkeli.fi/fi/haku/ennen-vuotta-1900-syntyneet.html?artist=350&year=1900
Senbere Teferi

**Senbere Teferi** (s. 3. toukokuuta 1995) on etiopialainen juoksija, joka kilpailee kestävyysjuoksussa ja keskimatkoilla. Hänen päämatkojaan olivat aiemmin 1 500 ja 5 000 metrin juoksu, nyttemmin 10&nbsp;000&nbsp;metriä ja puolimaraton. 

Teferi saavutti hopeaa 5 000 metriltä vuoden 2015 MM-kilpailuista Pekingistä ajalla 14.44,07. Rio de Janeiron olympialaisissa 2016 hän oli samalla matkalla viides ja Lontoon MM-kilpailuissa 2017 neljäs. Dohan MM-kilpailuissa 2019 hän sijoittui 10&nbsp;000&nbsp;metrillä kuudenneksi. Vuonna 2021 järjestetyissä Tokion olympialaisissa hän oli 5&nbsp;000&nbsp;metrillä niin ikään kuudes. Vuoden 2013 MM-kilpailuissa Moskovassa hän jäi 1 500 metrillä alkueriin.

Maastojuoksun MM-kilpailuista Teferi saavutti 2015 joukkuekultaa ja henkilökohtaista hopeaa. 2017 hän sai joukkuehopeaa ja oli henkilökohtaisessa kilpailussa kymmenes.

Teferi saavutti Afrikan-mestaruuskilpailuissa hopeaa 5&nbsp;000&nbsp;metrillä Asabassa 2018 ajalla 15.54,48. Hän paransi puolimaratonin Etiopian ennätystä kahdesti vuonna 2019: hän juoksi ajan 1.05.45 Ras Al Khaimahissa helmikuussa ja 1.05.32 Valenciassa marraskuussa.

Vuonna 2011 Teferi saavutti hopeaa 1 500 metriltä alle 18-vuotiaiden MM-kilpailuista ja vuotta myöhemmin pronssia samalta matkalta alle 20-vuotiaiden MM-kilpailuista.

## Henkilökohtaiset ennätykset
### Ulkoradat

### Sisäradat

## Lähteet
Elijah Manangoi

**Elijah Motonei Manangoi** (s. 5. tammikuuta 1993 Narok) on kenialainen keskimatkojen juoksija, jonka päämatka on 1 500 metrin juoksu. Manangoi on 182 senttimetriä pitkä ja painaa 64 kilogrammaa.

Manangoi saavutti MM-hopeaa 1 500 metriltä vuoden 2015 MM-kilpailuista Pekingistä ajalla 3.34,63. Mitali oli Manangoin hyvän loppukirin ansiota. Hän voitti matkan maailmanmestaruuden Lontoossa 2017 ajalla 3.33,61. Rio de Janeiron olympialaisissa 2016 hän ei startannut 1&nbsp;500 metrin välieräjuoksuun. Hän voitti Gold Coastin Kansainyhteisön kisoissa 2018 kultaa 1&nbsp;500&nbsp;metrillä ajalla 3.34,78. Manangoi kilpaili myös vuoden 2014 Kansainyhteisön kisoissa Glasgow'ssa ollen kahdestoista.

Manangoi sai marraskuussa 2020 kahden vuoden kilpailukiellon aikavälille 22.12.2019–21.12.2021 kun häneltä jäi väliin kolme dopingtestiä vuonna 2019.

## Henkilökohtaiset ennätykset

## Lähteet
Minna Lindberg

**Minna Kaarina Lindberg** (s. 1983) on suomenruotsalainen poliitikko ja kirjailija. Hän toimi Svensk Ungdomin puheenjohtajana vuosina 2007–2008.

## Teokset
* 

## Lähteet

## Aiheesta muualla
Treosulfaani

**Treosulfaani** (C6H14S2O8) on metaanisulfonaatteihin kuuluva orgaaninen yhdiste. Yhdistettä käytetään lääketieteessä munasarjasyövän hoidossa ja kantasoluhoitojen esilääkityksenä.

## Ominaisuudet ja käyttö
Treosulfaani on huoneenlämpötilassa valkoista kiteistä ainetta. Yhdiste liukenee hieman veteen ja veden lisäksi etanoliin, asetoniin ja kloroformiin. Emäksisissä olosuhteissa yhdiste hajoaa diepoksibutaaniksi ja metaanisulfonihapoksi.

Treosulfaani on aihiolääke, joka metaboloituu ihmiselimistössä ei-entsymaattisesti L-diepoksibutaaniksi. Tämä aineenvaihduntatuote on varsinainen reaktiivinen alkyloiva yhdiste ja reagoi DNA:n guaniiniemästen kanssa muodostaen alkyloitunutta ja ristiinsitoutunutta DNA:ta. Tämä johtaa DNA:n pilkkoutumiseen ja syöpäsolujen solukuolemaan eli apoptoosiin. Yhdistettä käytetään syöpien hoidossa lähinnä pitkälle edenneen munasarjasyövän hoitoon. Muita käyttökohteita ovat esilääkitys ennen leukemian kantasoluhoitoja, mihin tarkoitukseen treosulfaania käytetään laajasti Euroopassa, ja sitä on tutkittu myös talassemian hoidossa. Treosulfaanihoito voidaan antaa joko tablettina suun kautta tai ruiskeena verisuoneen.

## Haittavaikutukset
Treosulfaani on suhteellisen hyvin siedetty lääkeaine. Muiden alkyloivien yhdisteiden tavoin mahdollisia haittavaikutuksia ovat huonovointisuus ja oksentelu, luuydinsuppressio, keuhkofibroosi ja painon putoaminen.

## Valmistus
Treosulfaania voidaan syntetisoida L-viinihaposta pelkistämällä se ensin treitoliksi, joka reagoi metaanisulfonyylikloridin kanssa muodostaen treosulfaania. Katalyyttinä reaktiossa käytetään emästä kuten pyridiiniä. 

## Lähteet

## Aiheesta muualla
*Human Metabolome Database (HMDB): Treosulfan 
*Kyoto Encyclopedia of Genes and Genomes (KEGG): Treosulfan
Josefiina Huttunen

**Josefiina Huttunen** (18. lokakuuta 1865 Liperi – 7. joulukuuta 1957 Helsinki) oli suomalainen muotiliikkeen pitäjä ja maallikkosaarnaaja. ”Sisar” Huttunen johti yhdessä asianajaja ja toimittaja Jean Boldtin kanssa Nikolainkirkon valtausta kesäkuussa 1917.

Liperistä kotoisin ollut Huttunen omisti 1900-luvun alussa muotiliikkeen Helsingin Korkeavuodenkadulla. Hän oli aiemmin ollut Pelastusarmeijan upseerina mutta erkaantui sitten tästä liikkeestä ja toimi itsenäisenä maallikkosaarnaajana. Nikolainkirkon valtaus tapahtui 17. kesäkuuta 1917, kun Boldtin ja Huttusen johtama usean sadan henkilön joukko otti kirkon haltuunsa jumalanpalveluksen jälkeen. Valtaus jatkui seuraavan päivän aamuyöhön saakka, kunnes miliisi onnistui pidättämään Boldtin ja tyhjentämään kirkon. Jo ennen kirkon valtausta Boldtin ja Huttusen kannattajat olivat pitäneet useampana päivänä kokouksiaan Senaatintorilla ja Nikolainkirkon portailla.

Huttunen oli Boldtin ohella toinen päähenkilöistä kirjailija Juha Siltasen vuonna 2014 Nikolainkirkon valtauksesta kirjoittamassa näytelmässä *Vallankumous eli Sisar Huttusen ihmeellinen elämä*.

## Lähteet
Machel Cedenio

**Machel Cedenio** (s. 6. syyskuuta 1995) on trinidadtobagolainen pikajuoksija, joka kilpailee pääosin 400 metrin juoksussa. 

Cedenio selviytyi 400 metrillä finaaliin vuoden 2015 MM-kilpailuissa Pekingissä sijoittuen seitsemänneksi. Samoista kisoista hän saavutti Trinidad ja Tobagon ankkurina hopeaa 4&nbsp;×&nbsp;400&nbsp;metrin viestistä. Vuoden 2016 sisäratojen MM-kilpailuissa Portlandissa Cedenio oli mukana voittamassa pitkän viestin pronssia juosten alkuerissä. 

Rio de Janeiron olympialaisissa 2016 hän sijoittui 400 metrillä neljänneksi maansa ennätysajalla 44,01. Lontoon MM-kilpailuissa 2017 hän juoksi kolmannen osuuden Trinidad ja Tobagon voittaessa 4&nbsp;×&nbsp;400&nbsp;metrin viestin maailmanmestaruuden. 400 metrillä hän karsiutui välierissä. Hän voitti IAAF World Relays -kilpailuissa 2019 kultaa 4&nbsp;×&nbsp;400&nbsp;metrin viestissä. Dohan MM-kilpailuissa hän oli 400 metrillä seitsemäs. Vuodelle 2021 siirretyissä Tokion olympialaisissa hän karsiutui 400 metrin välierissä.

Pan-Amerikan kisoista 2015 Torontosta Cedenio saavutti kultaa pitkästä viestistä ja hopeaa 400 metriltä. Limassa 2019 hän sai pronssia 4&nbsp;×&nbsp;400&nbsp;metrin viestistä. Kansainyhteisön kisoissa hän on voittanut kultaa 4&nbsp;×&nbsp;400&nbsp;metrin viestissä Birminghamissa 2022. Hänellä on myös yksi viestikulta Keski-Amerikan ja Karibian -mestaruuskilpailuista.

Vuonna 2014 Cedenio voitti alle 20-vuotiaiden maailmanmestaruuden ajalla 45,13. Hän sai saman ikäluokan MM-kilpailuissa 2012 pronssia 4&nbsp;×&nbsp;400 metrin viestissä. Hänellä on myös kaksi Timanttiliigan osakilpailuvoittoa.

## Ennätykset

## Lähteet
Canon EOS-1D X

**Canon EOS-1D X** on japanilaisyhtiö Canonin valmistama täysikokoisen kennon digitaalinen järjestelmäkamera. Kamera julkaistiin vuonna 2011 ja myyntiin se tuli alkuvuodesta 2012 Canon EOS-1Ds Mark III:n seuraajaksi. 

Kamera on yhteensopiva EF-objektiivien kanssa. Täysin sääsuojatussa rungossa on 18,1 megapikselin täyden koon kenno sekä 61 tarkennuspistettä. Kaksi DIGIC 5+ -prosessoria antavat kuvataajuudeksi nopeassa jatkuvassa kuvauksessa 12, lyhytaikaisesti jopa 14 kuvaa sekunnissa. Kuva-alueen kirkkauden ja värien mittaus tapahtuu 100&nbsp;000 pikselin kennon avulla. Full HD (1080p) -videokuvaus on mahdollista. 

Kamerassa on kaksi CompactFlash-korttipaikkaa ja 3,2 tuuman nestekidenäyttö sekä Ethernet-portti. Suljinmekanismin on arvioitu kestävän ainakin 400&nbsp;000 laukaisua.

Uuden kameran rungon hinta Suomessa oli elokuussa 2015 noin 5&nbsp;800 euroa.

## Lähteet

## Aiheesta muualla
Lepäslampi

**Lepäslampi**  on Keski-Suomessa Jyväskylässä Oravasaaren kylän lähellä sijaitseva järvi.

## Maantietoa
Järven pinta-ala on 22 hehtaaria, se on 1,0 kilometriä pitkä ja 450 metriä leveä. Se sijaitsee Päijänteen Turanlahden ja Leppäveden Kotaselän välillä Oravasaaren ja Kanavuoren alueen rajalla. Järvien välinen kannas on täällä vain 1,5 kilometriä leveä. Järven ympäristö on pääosin asumatonta metsämaata, mutta valtatie 4 ohittaa järven itäpään näköetäisyydeltä. Muutaman sadan metrin päässä Leppäveden rantaa seuraava seututie 644 sulkee rantaan suurimman osan Laajarannan asuinalueen taloista. Järven rannoilla on kolme pientä mäkeä, joista Iso- ja Pieni Tontunvuori on nimettyjä mäkiä. Järven ainoa erityispiire on länsipään kapeasuinen lahti.
 
Järvi on luodattu ja siitä on julkaistu syvyyskartat. Järven tilavuus on 1,21 miljoonaa kuutiometriä eli 0,00121 kuutiokilometriä. Sen keskisyvyys on 5,4 metriä ja suurin syvyys on 13 metriä. Järven syvänne sijaitsee sen keskilinjalla ja syvänteen keskellä sijaitsee sen syvin kohta. Siinä ei ole kartan mukaan saaria. Järven rantaviivan pituus on 2,8 kilometriä ja sen rannat ovat metsämaata. Rannoille on rakennettu neljä vapaa-ajan asuntoja. Niille pääsee seututieltä haarautuvilta teiltä.

## Luontoarvoja
Järveen on istutettu planktonsiikaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 83,6 metriä mpy. Järveen on johdettu yksi metsäoja ja sen laskuoja lähtee lahdenpohjukan kohdalta Tontunvuorien välistä ja se laskee Päijänteen Ristiselällä Turanlahteen.

## Historiaa
Aikoinaan Päijänteen ja Keiteleen välistä kanavareittiä suunniteltiin rakennettavaksi Lepäslammen kautta.

Vuoden 1963 peruskartassa oli järven etelärannassa pieni maatila ja sen peltotilkut. Tila oli metsittänyt peltomaat vuoden 1983 karttan julkaisemiseen mennessä ja samalla sen pohjoisrantaan oli rakennettu mökki.

## Lähteet
Punaisten muistomerkki (Halikon Märynummi)

**Punaisten muistomerkki** Halikon Märynummella Salossa Halikon sairaalan hautausmaalla entisen Halikon sairaalan alueella seututien 224 varressa on pystytetty 3. marraskuuta 1940.

Muistomerkki on paikalla, jossa teloitettiin ja haudattiin sisällissodan aikana 13. toukokuuta 1918 joukko pääosin Somerolta kotoisin olleita vangittuja punaisia. Vangitut oli kuljetettu edellisenä päivänä Somerolta Kuusjoen Kurkelan nuorisoseurantalolle, sieltä seuraavana päivänä Vaskion kautta Halikkoon ja edelleen ryhmissä teloituspaikalle. Arvio teloitettujen määrästä vaihtelee eri lähteissä 50:n ja 100:n välillä. Muistomerkin on valmistanut A. Toivolan kivihiomo Vehmaan punaisesta graniitista.

Paikalla oli ensin puinen risti, myöhemmin metalliristi. Vehmaan punaisesta graniitista veistetty muistomerkki pystytettiin paikalle talvisodan jälkeen ja paljastettiin 3. marraskuuta 1940. Muistomerkin etupuolen kuva-aiheena ovat päivänsäteet. Tekstinä on vuosiluku 1918 ja sanat ”Uhri kallein aatteelle.”

Paikalliset työväenjärjestöt ovat järjestäneet muistomerkin luona toisen maailmansodan jälkeen joka vuosi nyttemmin helatorstaiksi vakiintuneen kansalaissodan uhrien muistotilaisuuden.

## Katso myös
* Luettelo punaisten muistomerkeistä Suomessa

## Lähteet

## Aiheesta muualla
*
Cédric Bakambu

**Cédric Bakambu** (s. 11. huhtikuuta 1991 Vitry-sur-Seine, Ranska) on ranskalaissyntyinen kinshasankongolainen jalkapalloilija. Hän edustaa espanjalaista Real Betisia ja on pelipaikaltaan hyökkääjä.

## Seurajoukkueura
Bakambu teki ensiesiintymisensä kastavattajaseuransa Sochauxin edustusjoukkueessa 7. elokuuta 2010 kauden avausottelussa Arles-Avignonia vastaan. Seuraavassa kuussa hän allekirjoitti seuran kanssa ensimmäisen ammattilaissopimuksensa, joka oli pituudeltaan kolmivuotinen.

19. elokuuta 2015 Bakambu siirtyi espanjalaisseura Villarrealiin viisivuotisella sopimuksella.

## Lähteet

## Aiheesta muualla
* Cédric Bakambun tilastot Soccerway-sivustolla
Ivan Lučić

**Ivan Lučić** (s. 23. maaliskuuta 1995 Wien, Itävalta) on itävaltalainen jalkapallomaalivahti. Hän edustaa kotimaassaan Austria Wieniä.

Lučić teki ensiesiintymisensä Itävallan Bundesliigassa 11. toukokuuta 2014, kun hänen edustamansa SV Ried hävisi Rapid Wienille kotonaan 2–5. Liigaottelu jäi hänen ainoakseen seurassa. Kesällä 2014 Lučić siirtyi saksalaiseen Bayern Müncheniin. Kausina 2016–2018 hän kuului englantilaisen Bristol Cityn joukkueeseen.

## Lähteet
DS Automobiles

**DS Automobiles** on Stellantis-konserniin kuuluva ylellisten automallien merkki, joka syntyi, kun se vuonna 2014 irrotettiin Citroënista omaksi brändikseen. Suomessa DS-malleja myy syksyllä 2018 avattu DS Store Helsinki. Ensimmäinen DS-nimellä markkinoitu malli on DS 5. Kyseessä on kasvojenkohotuksen läpikäynyt aiemmin Citroën DS5 -nimisenä valmistettu auto. Merkin nimi on kunnianosoitus vuosina 1955–1975 valmistetulle Citroën DS:lle.

## Mallisto

### Nykyiset mallit
* DS 3
* DS 3 Cabrio
* DS 3 Crossback
* DS 4S
* DS 5LS
* DS 6
* DS 7 Crossback

### Entiset mallit

* DS 4
* DS 4 Crossback
* DS 5

Tiedosto:2016-03-01 Geneva Motor Show 1079.JPG|DS 3
Tiedosto:Citroën DS4 (MSP16).jpg|DS 4
Tiedosto:Osaka Motor Show 2015 (163) - DS 4 CROSSBACK.JPG|DS 4 Crossback
Tiedosto:DS 4S 01 China 2016-04-18.jpg|DS 4S
Tiedosto:Citroën DS5 (MSP15).JPG|DS 5
Tiedosto:DS 5LS 01 China 2015-04-08.jpg|DS 5LS
Tiedosto:DS 6 01 China 2015-04-08.jpg|DS 6
Tiedosto:2018 DS 7 Crossback PERFORMANCE Line PureTech 1.6 Front.jpg|DS 7 Crossback


## Lähteet

## Aiheesta muualla

* DSAutomobiles.fi
Turanlahti

**Turanlahti** on Päijänteen itään kohdistuva lahti Jyväskylässä Oravasaaren ja Kanavuoren alueen rajalla. Lahdessa on sen pienestä koosta huolimatta saaria. Lahteen laskee idästä Lepäslampi.

## Lähteet
Punaotsasieppo

**Punaotsasieppo** (*Petroica goodenovii*) on pensassieppojen heimoon kuuluva varpuslintu.

## Levinneisyys
Punaotsasieppoa tavataan suuressa osassa Australiaa. Lajin on raportoitu olevan melko yleinen, ja sen kanta on vakaa. Se on luokiteltu elinvoimaiseksi.

## Lähteet
Peukaloissieppo

**Peukaloissieppo** (*Petroica macrocephala*) on pensassieppojen heimoon kuuluva varpuslintu.

## Levinneisyys
Peukaloissieppoa tavataan Uudessa-Seelannissa. Lajin on kuvattu olevan paikallisesti yleinen, ja se on luokiteltu elinvoimaiseksi.

## Lähteet
Halikon sairaalan hautausmaa

**Halikon sairaalan hautausmaa** on hautausmaa Halikon Märynummella Salossa entisen Halikon sairaalan yhteydessä.

Hautausmaa sijaitsee sairaalan läheisyydessä Vaskiontien (seututie 224) varressa. Sinne on haudattu sekä sairaalan potilaita että henkilökuntaa.

Halikon sairaala sai omistukseensa vuoden 1918 punavankien teloituspaikan sairaalan läheisyydessä. Hautausmaan perustamisesta silloista Halikon piirimielisairaalaa varten tehtiin anomus vuonna 1931, ja hautausmaa vihittiin käyttöön 19. kesäkuuta 1932. Perustamispäätöksen yhteydessä annettiin lupa säilyttää vuoden 1918 haudat paikoillaan ja pystyttää niille sairaalan johtokunnan hyväksymä muistokivi.

Hautausmaan suunnitteluun osallistui sairaalan päärakennuksen suunnitellut arkkitehti Axel Mörne. Hautausmaata ympäröi valkoinen lauta-aita ja sen edustalla aidan ulkopuolella seisoo noin kuuden metrin korkuinen metallinen risti. Aiemmin sen ja hautausmaan välissä oli kappelirakennus vuodelta 1962. Se purettiin vesivahingon takia vuonna 1992. Hautausmaan hautakivistä pääosa on yhteishautakiviä. Yksittäisiä hautakiviä on muutama, ilmeisesti sairaalan työntekijöille. Kivien perusteella ensimmäinen vainaja on haudattu hautausmaalle vuonna 1933, viimeinen vuonna 1967.

Hautausmaan perällä on vuonna 1918 paikalla teloitettujen punaisten haudalle vuonna 1941 pystytetty Punaisten muistomerkki. Muistomerkki on hiukan muuta hautausmaata korkeammalla reunakivien rajaamana, ja sen ympärille on istutettu punaisia kukkia. Punaisten muistomerkki hautausmaalle paljastettiin 3. marraskuuta 1940. Sen pystyttäjiksi mainitaan kiven vasemmalla sivulla "Salon ja ympäristön työväenjärjestöt".

## Lähteet
Uudenseelanninsieppo

**Uudenseelanninsieppo** (*Petroica australis*) on pensassieppojen heimoon kuuluva varpuslintu.

## Levinneisyys
Uudenseelanninsieppoa tavataan Uudessa-Seelannissa. Lajin kanta on laskussa, mutta sen ei uskota olevan vaarassa, ja laji on luokiteltu elinvoimaiseksi.

## Lähteet
Tommy Björkskog

**Tommy Björkskog** (s. 1973) on kristillisdemokraattinen poliitikko. Hän on toiminut Kristillisdemokraattien 1. varapuheenjohtajana. Hän on toiminut Naantalin kaupunginvaltuutettuna vuodesta 2013 lähtien. Hän on ollut KD Nuorten puheenjohtaja vuosina 2002–2003.

## Lähteet
Chathaminsieppo

**Chathaminsieppo** (*Petroica traversi*) on pensassieppojen heimoon kuuluva varpuslintu.

## Koko ja ulkonäkö
Chathaminsieppo on pieni, täysin mustan höyhenpeitteen omaava, laululintu. Sieppo kasvaa noin kymmenen senttimetrin kokoiseksi, niillä on lyhyt, musta nokka ja pitkät, ohuet, tummanharmaat jalat. Uros ja naaras ovat samannäköisiä, joskin naaraslinnut ovat usein pienempikokoisia.

## Levinneisyys
Chathaminsieppoa tavataan kotoperäisenä Chathamsaarilla. Laji väheni nopeasti 1800-luvun lopulla ja vuonna 1980 lajin populaatio oli vain viisi yksilöä: kolme koirasta ja kaksi naarasta. Se on kuitenkin runsastunut tästä ja vuonna 2021 sen kannaksi arvioitiin noin 370 aikuista yksilöä. Laji on kuitenkin edelleen luokiteltu erittäin uhanalaiseksi.

Chathaminsieppo on käynyt läpi vakavan pullonkaulailmiön, sillä kaikki elossa olevat siepot ovat yksittäisen naaraan jälkeläisiä.

## Lähteet
Punarintasieppo

**Punarintasieppo** (*Petroica multicolor*) on pensassieppojen heimoon kuuluva varpuslintu.

## Levinneisyys
Punarintasieppoa tavataan vain Norfolkinsaarella. Lajin on raportoitu olevan vähenevään päin, ja se on luokiteltu erittäin uhanalaiseksi.

## Lähteet
Apina (yhtye)

**Apina** oli oululainen metallia ja räppiä sekoittanut yhtye.

## Historia

Apina perustettiin Oulussa 2010.

Syksyllä 2014 yhtye sai levytyssopimuksen Sakara Recordsilta, kun yhtye oli jo aloittanut työstämään debyyttialbumiaan *[[Infektiko]]*. Albumilta julkaistiin 4. joulukuuta 2014 musiikkivideo kappaleelle ”Kohu”. Myös kappaleelle ”Oi, isänmaa!” julkaistiin musiikkivideo 26. helmikuuta 2015. Esikoisalbumi Infektiko julkaistiin 20. maaliskuuta 2015.

Yhtyeen toinen studioalbumi *[[Iiris (Apinan albumi)|Iiris]]* julkaistiin 27. tammikuuta 2017. Saman vuoden syksyllä yhtye jo kuitenkin ilmoitti jäävänsä määrittelemättömän mittaiselle tauolle.

## Musiikki
Yhtyeen sanoitukset kiinnittyvät voimakkaasti Suomen yhteiskuntaan. Nimi *Apina* ottaa kantaa ihmisen taantumiseen evoluution polulla. Voimakkaan poliittisuuden sijaan yhtye pyrkii nostamaan esiin epäkohtia ja kuvaamaan hämärään jääviä, synkkiäkin näkökulmia.

## Jäsenet
* Tuomas Alfthan – kitara (2010–2017)
* Leo Heikkilä – rummut (2010–2017)
* Aake Lämsä – basso (2010–2017)
* Henri Pesonen – laulu (2010–2017)

## Diskografia
### Albumit
* 
* 

### Singlet
* 
* 
* 
* 
* 

### Musiikkivideot
* ”Kohu” (2014)
* ”Oi, isänmaa!” (2015)
* ”Haluan tietää lisää sinusta” (2015)
* ”Sokee” (2016)

## Kiertueet
* *Sä oot niin nätti alasti 2015* (20. maaliskuuta 2015 – 29. elokuuta 2015)
* *Näin se mennee* (29. huhtikuuta - 7. toukokuuta 2016)

## Lähteet
Willye White

**Willye Brown White** (31. joulukuuta 1939 Money – 6. helmikuuta 2007 Chicago) oli yhdysvaltalainen pituushyppääjä ja pikajuoksija. Hän osallistui viisiin olympialaisiin vuosien 1956 ja 1972 välillä. Hän voitti kaksi olympiahopeaa. Hän oli myös ensimmäinen yhdysvaltalainen yleisurheilija, joka osallistui viisiin olympialaisiin.

White syntyi pieneen Moneyn kylään Mississippin osavaltiossa. Hänen isovanhempansa kasvattivat hänet, sillä hänen isänsä ei tunnustanut Whiteä omaksi lapsekseen. Hän aloitti työskentelyn puuvillaplantaasilla kymmenvuotiaana. Samalla hän aloitti urheilu-uransa pikajuoksijana, mutta siirtyi pituushyppyyn myöhemmin. Hän osallistui ensimmäisiin olympialaisiinsa Melbournessa 1956, jossa voitti pituushypyssä hopeaa. Hän oli näin ensimmäinen yhdysvaltalainen nainen, joka voitti olympiamitalin pituushypyssä. Hän osallistui tämän jälkeen jokaisiin olympialaisiin Münchenin olympialaisiin 1972 asti. Hän joutui jättämään Montrealin olympiakisat 1976 väliin loukkaantumisen vuoksi. Hän voitti toisen olympiahopeansa Tokiossa 1964 4 × 100 metrin viestissä. Urheilu-uransa jälkeen White toimi valmentajana sekä joukkueenjohtajana. Hän kuoli haimasyöpään 6. helmikuuta 2007.

Whiten ennätys pituushypyssä on 6,55 metriä ja 100 metrin juoksussa 11,5.

## White olympialaisissa

## Lähteet
Pantin kivikautinen asuinpaikka

**Pantin kivikautinen asuinpaikka** sijaitsee Karvian Kirkonkylässä, noin 2,3 km Karvian kirkosta luoteeseen. Pantin kivikautinen asuinpaikka on ajoitettu varhaismesoliittiselle aikakaudelle sijaintikorkeutensa perusteella. Asuinpaikka lienee sijainnut Ancylusjärven saaressa, joka nykyisin tunnetaan Pohjankankaana. Myöhemmin maan noustessa saari kuroutui kiinni mantereeseen. Asuinpaikka on todennäköisesti ollut käytössä noin 7500-7700 eaa. 

Asuinpaikka löytyi arkeologisen inventoinnin yhteydessä vuonna 1999. Asuinpaikan laajuus ei ole selvillä. Se saattaa olla löytyneen asumuspainanteen välitöntä ympäristöä huomattavasti laajempi. Pantin kivikautiselle asuinpaikalle ei ole opasteita eikä sijaintipaikalla ole opastetaulua.

## Lähteet

## Aiheesta muualla
Mirto (likööri)

**Mirto** on perinteinen sardinialainen likööri, joka valmistetaan myrtin marjoista. Myrtti kasvaa Sardiniassa villinä, ja likööriä tehdään paljon myös kotioloissa. Se nautitaan usein aterian päätteeksi.

## Lähteet
Denizli Basket

**Sinpaş Denizli Basket** on turkkilainen koripallojoukkue, jonka kotipaikka on Turkissa Denizli. Kaudella 2014–2015 joukkue voitti Turkin kakkosliigan runkosarjan mutta karsiutui kuitenkin pudotuspeleissä eikä siten noussut maan pääsarjaan.
A Sharp (Axiom)

**A<sup>♯</sup>** (**A Sharp**) on funktionaalinen olio-ohjelmointikieli, jota jaetaan itsenäisenä komponenttina Axiomin tietokonealgebrajärjestelmän toiseen versioon. A#:n tyypit ja funktiot ovat niin sanottuja ensimmäisen luokan kansalaisia, joten niitä voi yhdistellä vapaasti ulkopuolisissa kirjastoissa määriteltyjen rakenteiden ja muiden matemaattisten abstraktioiden kanssa. A Sharpin suunnittelussa on lähdetty liikkeelle hyvästä siirettävyydestä eri alustojen välillä ja tehokkuudesta, jota saavutetaan kääntämällä konekielelle.

A#:n sijaan nykyään kehitetään Aldor-ohjelmointikieltä.

A#:lle on kehitetty sekä kääntäjä että tavutulkki. Kääntäjällä voidaan tuottaa seuraavia tiedostoja:
* suoritettavia ohjelmia
* object-kirjastoja kyseisen käyttöjärjestelmän mukaan
* siirrettäviä tavukoodi kirjastoja
* C:tä
* Lispiä

## Lähteet
*
Panhard PL 17

**Panhard PL 17** on vuosina 1959–1965 valmistettu etuvetoinen alemman keskiluokan automalli. Panhardin sisätilat ja ulkomitat ovat melko isot, mutta moottori on hyvin pieni alle 0,9 litran moottori. Suomessa malli oli melko harvinainen.

Panhard PL 17:n moottori on ilmajäähdytteinen nelitahtinen kaksisylinterinen 848&nbsp;cm³ bokserimoottori, jonka teho on 31&nbsp;kW (42&nbsp;hv, DIN, liioitteleva SAE-bruttoteho 50&nbsp;hv). Vaihteita on neljä, jotka kaikki ovat synkronoituja. Vaihdevipu on ohjaustangossa.

Panhard PL 17 kiihtyy 0-100&nbsp;km/h 37&nbsp;sekunnissa. Huippunopeus on 130&nbsp;km/h.

PL 17:n mallinimen PL tulee Panhard-Levassorin alkukirjaimista ja numero 17 yhteenlaskusta 5 (verohevosvoimaa) + 6 (6&nbsp;litraa bensiiniä / 100&nbsp;km) + 6 (istumapaikkoja) = 17.

Panhard PL 17 maksoi vuonna 1962 Suomessa 955&nbsp;000 markkaa.

## Mitat

## Lähteet

## Aiheesta muualla
4 × 1 500 metrin viestijuoksu

**4 × 1&nbsp;500 metrin viestijuoksu** on yleisurheilun viestikilpailu, jossa neljän juoksijan muodostaman joukkueen kukin jäsen juoksee kerrallaan kolme ja ¾ kierrosta eli 1&nbsp;500 metriä.

Matkaa ei juosta MM-kilpailuissa tai olympialaisissa, mutta IAAF pitää kirjaa maailmanennätyksistä. Miesten ennätys on 14.22,22, ja sen juoksi Kenian joukkue (Collins Cheboi, Silas Kiplagat, James Kiplagat Magut, Asbel Kiprop) Nassaussa 25. toukokuuta 2014. Naisten ennätyksen 16.27,02 juoksi yhdysvaltalaisen Bowerman Track Clubin joukkue (Colleen Quigley, Elise Cranny, Karissa Schweizer, Shelby Houlihan) Portlandissa 31. heinäkuuta 2020.

## Lähteet
M. K. Stewen

**Martin Kasimir Stewen** (18. helmikuuta 1896 Sääminki – 26. syyskuuta 1971 Helsinki) oli suomalainen eversti, joka toimi Suomen sotilasasiamiehenä Tukholmassa jatkosodan aikana.

Stewenin vanhemmat olivat Kasimir Steven (1858–1928) ja Anna Sofia Borgman (s. 1867).

Stewen tuli puolustusvoimien palvelukseen 1918. Hänet ylennettiin kapteeniksi 1923. Talvisodassa Stewen toimi Tolvajärven-Ilomantsin rintamalla, ryhmä Talvelan esikuntapäällikkönä. Tolvajärvellä ryhmä Talvela saavutti valtavan torjuntavoiton, joka valoi uskoa siihen että Suomi ehkä voikin selviytyä ylivoimaiselta näyttäneestä vihollisesta. Syyskuussa 1940 everstiluutnantti Stewen oli asiantuntijana mukana neuvottelemassa Suomen ja Saksan kauttakulkusopimusta. Jatkosodan aikana hän toimi sotilasasiamiehenä Tukholmassa.

Toukokuussa 1944 Stewen sai Tukholmassa tietoja Japanin sotilasasiamieheltä, kenraali Onoderalta neuvostojoukkojen keskittämisestä Karjalankannakselle. Hän ilmoitti asiasta päämajaan mutta päämajassa eversti Aladár Paasonen, kenraali Erik Heinrichs ja päämajoitusmestari A. F. Airo päättivät, että Stewenin raporttia ei esiteltäisi marsalkka Mannerheimille, ja kun Stewen 29. toukokuuta 1944 saapui itse päämajaan, Paasonen kielsi häntä mainitsemasta asiasta Mannerheimille.

Stewen erosi puolustusvoimien palveluksesta 1945. Hän kirjoitti 1950- ja 1960-luvuilla artikkeleita muun muassa *[[Suomen Merenkulku]]* -lehteen, *[[Suomen Sotilas|Suomen Sotilas. Suomen Mies]]* -lehteen, *[[Uusi Kuvalehti|Uuteen Kuvalehteen]]* sekä *[[Apu (lehti)|Apu]]*-lehteen.

Stewen oli naimisissa sokeainkoulun johtaja Anita Armia Matilda Janssonin (1902–1984) kanssa. Heidän poikansa oli kenraaliluutnantti Rolf Wilhelm Stewen (1927–2012).

## Julkaisuja
Nimellä *M. K. Stewen*:
* *Jalkaväkipataljoonan konekiväärikomppanian organisaatio ja taktillinen käyttö*. Tiede ja ase 1/1933 

## Lähteet

## Aiheesta muualla
* Jalkaväkipataljoonan konekiväärikomppanian organisaatio ja taktillinen käyttö, majuri M. K. Stewenin kirjoittama artikkeli Tiede ja ase 1/1933
Niurka Montalvo

**Niurka Montalvo Amaro** (s. 4. kesäkuuta 1968 Playa, Havanna) on kuubalaissyntyinen yleisurheilija, joka on ollut Espanjan kansalainen 4. toukokuuta 1999 lähtien. Hän on pituushypyn maailmanmestari. Hän on pituudeltaan 172&nbsp;cm ja hän edusti Espanjassa CA Valencia Terra i Mar -seuraa.

Montalvo saavutti Kuuban edustajana hopeaa pituushypyssä Göteborgin MM-kilpailuissa 1995 tuloksella 686. Kolmiloikassa hän sijoittui Stuttgartin MM-kilpailuissa 1993 neljänneksi tuloksella 14,22 ja karsiutui loppukilpailusta Göteborgissa 1995. Olympialaisissa hän karsiutui pituushypyn loppukilpailusta Atlantassa 1996. Sisäratojen MM-kilpailuissa hän oli Sevillassa 1991 pituushypyssä viides ja Barcelonassa 1995 kolmiloikassa kuudes. Pan-Amerikan kisoissa hän saavutti kultaa pituushypyssä ja hopeaa kolmiloikassa Mar del Platassa 1995.

Montalvo voitti Espanjan edustajana pituushypyn maailmanmestaruuden Sevillassa 1999 ennätystuloksellaan 706. Hän saavutti 2001 pronssia sekä sisäratojen MM-kilpailuissa Lissabonissa että ulkoratojen MM-kilpailuissa Edmontonissa, molemmissa tuloksella 688. Ateenan olympialaisissa 2004 hän karsiutui pituushypyn loppukilpailusta. Hän oli pituushypyssä seitsemäs Göteborgin EM-kilpailuissa 2006. Hän sijoittui pituushypyssä kolmanneksi GP-finaalissa 2000.

## Henkilökohtaiset ennätykset
### Ulkoradat

### Sisäradat

## Lähteet
Kyle Clemons

**Kyle Clemons** (s. 27. joulukuuta 1990) on yhdysvaltalainen pikajuoksija. Hänen päämatkansa on 400 metriä. 

Sisäratojen MM-kilpailuissa 2014 Clemons oli 400 metrillä kolmas ajalla 45,74. Samoissa kilpailuissa hän oli myös kultaa voittaneessa 4&nbsp;×&nbsp;400&nbsp;metrin viestijoukkueessa. Hän juoksi IAAF World Relays -kilpailuissa 2015 pitkän viestin alkuerissä. Loppukilpailussa Yhdysvallat voitti toisella kokoonpanolla kultaa. Pan-Amerikan kisoissa 2015 hän saavutti pronssia sekä 400 metrillä että 4&nbsp;×&nbsp;400&nbsp;metrin viestissä. Pekingin MM-kilpailuissa 2015 Clemons juoksi kultaa voittaneessa 4 × 400 metrin viestijoukkueessa alkueräjuoksussa, muttei loppukilpailussa. Hän juoksi avausosuuden Yhdysvaltojen voittaessa viestikultaa Portlandin MM-hallikilpailuissa 2016. 400 metrillä hän karsiutui välierissä. Rio de Janeiron olympialaisissa 2016 hän juoksi 4&nbsp;×&nbsp;400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. Hän voitti kultaa World Relays -kilpailujen 4&nbsp;×&nbsp;400&nbsp;metrin viestissä 2017.

Hänen 400 metrin ennätyksensä on 44,79, joka on juostu heinäkuussa 2016.

## Lähteet ja huomautukset
Vernon Norwood

**Vernon Larnard Norwood** (s. 10. huhtikuuta 1992) on yhdysvaltalainen pikajuoksija. Hänen päämatkansa on 400 metriä. Pekingin MM-kilpailuissa 2015 hän pääsi 400 metrillä välieriin. Hän oli mukana samoissa kisoissa kultaa voittaneessa 4&nbsp;x&nbsp;400&nbsp;metrin viestijoukkueessa alkueräjuoksussa, muttei loppukilpailussa. Portlandin MM-hallikilpailuissa 2016 hän juoksi ankkuriosuuden kultaa voittaneessa Yhdysvaltojen viestijoukkueessa. 400 metrillä hänet hylättiin alkueräjuoksussa. Birminghamin sisäratojen MM-kilpailuissa 2018 hän juoksi ankkuriosuuden Yhdysvaltojen saadessa viestihopeaa.

Norwood saavutti IAAF World Relays -kilpailuissa kultaa 4&nbsp;x&nbsp;200&nbsp;metrillä 2019. Saman vuoden Dohan MM-kilpailuissa hän juoksi 4&nbsp;x&nbsp;400&nbsp;metrin viestin alkuerissä. Loppukilpailussa Yhdysvallat voitti toisella kokoonpanolla kultaa. Samojen kisojen 400 metrillä hän karsiutui välierissä. Vuonna 2021 järjestetyissä Tokion olympialaisissa hän juoksi alkuerissä Yhdysvaltojen 4&nbsp;x&nbsp;400&nbsp;metrin viestijoukkueessa, joka loppukilpailussa voitti toisella kokoonpanolla kultaa. Hän juoksi samoissa kisoissa ankkuriosuuden Yhdysvaltojen pronssijoukkueessa 4&nbsp;x&nbsp;400&nbsp;metrin sekaviestissä. Eugenen MM-kilpailuissa 2022 hän saavutti pronssia sekajoukkueiden 4&nbsp;×&nbsp;400 metrin viestissä. sekä kolmannen kerran maailmanmestaruuden miesten 4&nbsp;x&nbsp;400&nbsp;metrin viestissä juostuaan jälleen vain alkuerissä.

Norwood juoksi Budapestin MM-kilpailuissa 2023 toisen osuuden maailmanmestaruuden voittaneessa Yhdysvaltojen 4&nbsp;x&nbsp;400&nbsp;metrin viestijoukkueessa. 400 metrillä hän sijoittui neljänneksi ajalla 44,39. Välierissä hän oli juossut ennätyksensä 44,26. Pariisin olympialaisissa hän juoksi toisen osuuden Yhdysvaltojen voittaessa kultaa miesten 4&nbsp;x&nbsp;400&nbsp;metrin viestissä ja avausosuuden Yhdysvaltojen saadessa hopeaa 4&nbsp;x&nbsp;400&nbsp;metrin sekaviestissä. Tokion MM-kilpailuissa 2025 hän juoksi avausosuuden Yhdysvaltojen hopeajoukkueessa 4&nbsp;x&nbsp;400&nbsp;metrin viestissä. 400 metrillä hän karsiutui välierissä.

## Lähteet ja huomautukset
Yhdysvaltain avoin tennisturnaus 2015 – miesten kaksinpeli

Marin Čilić oli turnauksen puolustava mestari. Hän hävisi tänä vuonna välierissä turnauksen voittaneelle Novak Đokovićille, joka voitti loppuottelussa Roger Federerin.

## Sijoitetut pelaajat

# **[[Novak Đoković]] (mestari)**
# Roger Federer *(loppuottelu)*
# Andy Murray *(4. kierros)*
# Kei Nishikori *(1. kierros)*
# Stanislas Wawrinka *(välierät)*
# Tomáš Berdych *(4. kierros)*
# David Ferrer *(3. kierros)*
# Rafael Nadal *(3. kierros)*
# Marin Čilić *(välierät)*
# Milos Raonic *(3. kierros)*
# Gilles Simon *(1. kierros)*
# Richard Gasquet *(puolivälierät)*
# John Isner *(4. kierros)*
# David Goffin *(3. kierros)*
# Kevin Anderson *(puolivälierät)*
# Gaël Monfils *(1. kierros)*
# Grigor Dimitrov *(2. kierros)*
# Feliciano López *(puolivälierät)*
# Jo-Wilfried Tsonga *(puolivälierät)*
# Dominic Thiem *(3. kierros)*
# Ivo Karlović *(2. kierros)*
# Viktor Troicki *(3. kierros)*
# Roberto Bautista Agut *(4. kierros)*
# Bernard Tomic *(3. kierros)*
# Andreas Seppi *(3. kierros)*
# Tommy Robredo *(3. kierros)*
# Jérémy Chardy *(4. kierros)*
# Jack Sock *(2. kierros)*
# Philipp Kohlschreiber *(3. kierros)*
# Thomaz Bellucci *(3. kierros)*
# Guillermo García-López *(3. kierros)*
# Fabio Fognini *(4. kierros)*

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
Yhdysvaltain avoin tennisturnaus 2015 – naisten kaksinpeli

Serena Williams oli turnauksen kolminkertainen hallitseva mestari. Hän hävisi tällä kertaa välierissä Roberta Vincille. Turnauksen voitti Flavia Pennetta, joka voitti loppuottelussa Roberta Vincin. Turnausvoitto oli Pennettan ensimmäinen Grand Slam -turnauksessa. Se jäi samalla myös hänen viimeiseksi ottelukseen Grand Slam -tasolla, sillä hän ilmoitti ottelun jälkeen lopettavansa uransa tähän kauteen.

## Sijoitetut pelaajat

# Serena Williams *(välierät)*
# Simona Halep *(välierät)*
# Marija Šarapova *(vetäytyi)*
# Caroline Wozniacki *(2. kierros)*
# Petra Kvitová *(puolivälierät)*
# Lucie Šafářová *(1. kierros)*
# Ana Ivanović *(1. kierros)*
# Karolína Plíšková *(1. kierros)*
# Garbiñe Muguruza *(2. kierros)*
# Carla Suárez Navarro *(1. kierros)*
# Angelique Kerber *(3. kierros)*
# Belinda Bencic *(3. kierros)*
# Jekaterina Makarova *(4. kierros)*
# Timea Bacsinszky *(1. kierros)*
# Agnieszka Radwańska *(3. kierros)*
# Sara Errani *(3. kierros)*
# Elina Svitolina *(3. kierros)*
# Andrea Petkovic *(3. kierros)*
# Madison Keys *(4. kierros)*
# Viktoryja Azarenka *(puolivälierät)*
# Jelena Janković *(1. kierros)*
# Samantha Stosur *(4. kierros)*
# Venus Williams *(puolivälierät)*
# Sabine Lisicki *(4. kierros)*
# Eugenie Bouchard *(4. kierros)*
# **[[Flavia Pennetta]] (mestari)**
# Alizé Cornet *(1. kierros)*
# Irina-Camelia Begu *(1. kierros)*
# Sloane Stephens *(1. kierros)*
# Svetlana Kuznetsova *(1. kierros)*
# Anastasija Pavljutšenkova *(2. kierros)*
# Anna Karolína Schmiedlová *(3. kierros)*

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
Charles Michel

**Charles Yves Jean Ghislaine Michel** (s. 21. joulukuuta 1975 Namur) on belgialainen poliitikko, joka on toiminut Belgian pääministerinä vuosina 2014–2019 ja Eurooppa-neuvoston puheenjohtajana vuosina 2019–2024.

Michel on suorittanut oikeustieteen tutkinnon Université libre de Bruxellesissa ja Amsterdamin yliopistossa vuonna 1998. Hänen isänsä Louis Michel on myös tunnettu poliitikko, joka on toiminut urallaan muun muassa EU-komissaarina ja ministerinä.

Ennen pääministerin tehtäviä Michel oli ranskankielisen liberaalipuolueen Reformiliikkeen puheenjohtaja helmikuusta 2011. Toukokuussa 2014 järjestettyjen parlamenttivaalien jälkeisten lähes viisi kuukautta kestäneiden hallitusneuvottelujen jälkeen Michel nousi keskusta-oikeistolaisen koalitiohallituksen pääministeriksi lokakuussa 2014. Virkaan astuessaan Michelistä tuli Belgian nuorin pääministeri sitten vuoden 1840.

Michel valittiin Eurooppa-neuvoston puheenjohtajaksi heinäkuussa 2019. Hänen toimikautensa päättyi vuonna 2024.

## Kunnianosoituksia

*  Ruhtinas Jaroslav Viisaan ritarikunta (Ukraina, 2021)

## Lähteet

## Aiheesta muualla
* Pääministerin virallinen sivusto
Oiva Linturi

**Väinö Oiva Urho Linturi** (synt. **Lindroth**, 18. heinäkuuta 1892 Köyliö – 20. huhtikuuta 1940 Köyliö) oli suomalainen yleisurheilija, joka edusti Rauman Urheilijoita ja Helsingin Kisa-Veikkoja.

## Elämä
Köyliössä syntynyt Linturi suoritti ylioppilastutkinnon Rauman lyseossa vuonna 1910 ja opiskeli sen jälkeen suomen kieltä sekä kirjallisuutta Helsingin yliopistossa. Valmistumisensa jälkeen hän työskenteli Kustannus Oy Otavan ja Suomen Pankin palveluksessa, mutta teki varsinaisen elämäntyönsä opettajana suoritettuaan sitä varten myös kasvatustieteen tutkinnon. Opettajana Linturi toimi Kokemäen yhteiskoulussa 1924–1930 ja sen jälkeen Turun suomalaisessa yhteiskoulussa kuolemaansa saakka.

## Urheilu-ura
Yleisurheilijana Linturi harrasti kymmenottelua sekä eri hyppylajeja. Hän kuului Tukholman vuoden 1912 olympialaisten valmennettaviin, mutta ei kuitenkaan lopulta osallistunut kisoihin liian rankan harjoitusohjelman aiheuttaman uupumuksen vuoksi. Linturi saavutti korkeushypyssä kolme, ja vauhdittomassa pituushypyssä yhden Suomen mestaruuden vuosina 1912–1917. Vuonna 1917 hän hyppäsi vauhdittoman pituuden suomenennätyksen 321.

## Perhe
Oiva Linturin veljiä olivat muun muassa sisäministeri Arvo Linturi, taidemaalari Into Linturi sekä SM-tason yleisurheilijana tunnettu Ilmo Linturi. Hän on myös kirjailija Jenni Linturin isoisoisä.

## Saavutukset
;SM-kultaa
*Vauhditon pituushyppy: 1912 (tulos 304)
*Korkeushyppy: 1914 (tulos 166), 1916 (176), 1917 (176)
;SM-hopeaa
*Korkeushyppy: 1919
*Kymmenottelu: 1920
*Keihäänheiton yhteistulos: 1914
*Kuulantyönnön yhteistulos: 1919
;SM-pronssia
*Kuulantyöntö: 1919

## Lähteet
Iso-Pitkusta

**Iso-Pitkusta** on Uskelanjoen vesistöön kuuluva järvi Somerniemellä Somerolla. Järven pinta-ala on  22,86 hehtaaria ja korkeus merenpinnasta 93,3 metriä.

Järvi on Kiikalannummen harjualueella sijaitseva pohjavedestä vetensä saava suppajärvi, jossa vedenpinnan korkeus vaihtelee pohjaveden korkeuden vaihtelun mukaan.

Järvi on muodoltaan pitkä ja kapea, ja sitä erottaa viereisestä Vähä-Pitkustasta kapean pitkittäisharjun muodostama kannas. Aiemmin harjukannaksen poikki on muodostunut lasku-uoma Vähästä-Pitkustasta Isoon-Pitkustaan. 2000-luvulla tämä uoma on kuitenkin ollut kuivillaan, samoin kuin Ison-Pitkustan oma, kaivetusta ojasta muodostuva lasku-uoma järven pohjoispäässä.

Somerniemen Kaskiston kylässä sijaitsevat Pitkustat kuuluvat Uskelanjoen sivujoen Terttilänjoen valuma-alueeseen. Järvet ovat osa Hyyppärän harjualueen Natura 2000 -aluetta.

## Lähteet
*Glückert, Gunnar: Kiikalannummen geologia ja alueen kasvillisuuden historia. *Teoksessa:* 
*Joki-Heiskala, Päivi: Iso- ja Vähä-Pitkustan vedenlaatu. *Teoksessa:*  
*Sukula, Tomi: Iso- ja Vähä-Pitkustan koekalastukset 2004. *Teoksessa:*  

### Viitteet
Karl Mölder

**Karl Mölder** (21. tammikuuta 1899 Kõo, Viljandimaa, Viro – 9. tammikuuta 1975 Helsinki) oli virolaissyntyinen geologi, joka toimi Geologisen tutkimuslaitoksen maaperägeologina vuosina 1946–1966. Hän oli kansainvälisesti tunnetuimpia piilevien tuntijoita. Hän koulutti Suomeen piilevätutkimuksen asiantuntijoita. Hänen oppilaitaan olivat muun muassa Risto Tynni ja Tuulikki Grönlund.

Mölder opiskeli Tarton yliopistossa ensin vuoden eläintiedettä, ja vuodesta 1922 kasvitiedettä. Hän valmistui maisteriksi 1928. Myöhemmin 1942 hän väitteli tohtoriksi Berliinissä Friedrich Wilhelms Universitätistä ja 1944 Helsingin yliopistosta.

Mölder muutti Suomeen 1935 ja sai turvapaikan Suomesta 1948.

## Lähteet
Sofia Kenin

**Sofia Kenin** (s. 14. marraskuuta 1998 Moskova, Venäjä) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla neljä maaliskuussa 2020. Hän on voittanut urallaan viisi WTA-turnausta kaksinpelissä. Kenin oli junioreiden maailmanlistalla parhaimmillaan toisena marraskuussa 2015. Vuonna 2020 Kenin voitti Australian avointen naisten kaksinpeliturnauksen.

Kenin sai villin kortin Yhdysvaltain avoimiin 2015, jossa hävisi avauskierroksella Mariana Duque Mariñolle. Vuosien 2017, 2018 ja 2019 Yhdysvaltain avoimissa hän eteni kolmannelle kierrokselle. Vuonna 2019 Kenin voitti kolme WTA-turnausta kaksinpelissä ja kaksi nelinpelissä.

Vuonna 2020 Kenin voitti Australian avointen naisten kaksinpeliturnauksen päihitettyään loppuottelussa Garbiñe Muguruzan. Ennen tätä Kenin ei ollut päässyt Grand Slam -turnauksissa neljättä kierrosta pidemmälle. Välierissä hän voitti maailmanlistan ykkösen Ashleigh Bartyn. Helmikuussa hän hävisi avausottelunsa Dubaissa sekä Dohassa. Maaliskuussa pelatussa Lyonin turnauksessa hän saavutti turnausvoiton päihitettyään loppuottelussa Anna-Lena Friedsamin.

## Lähteet

## Aiheesta muualla

* 
*
Neljänsuoran diskografia

Tämä artikkeli on suomalaisen iskelmäyhtye **[[Neljänsuora]]n diskografiasta**.

Yhtye on julkaissut kahdeksan albumia, joista viimeisin *[[Juhlat (albumi)|Juhlat]]* julkaistiin elokuussa 2015. Yhtyeen tunnetuimpia kappaleita ovat ”Siipirikko”, ”Kesä vielä jäädä vois” sekä ”Kaksi kauneinta”.

## Albumit

## Singlet
### 2000–luku

### 2010–luku

## Musiikkivideot
* *Valtava maailma* (2011 – ohj. Mikko Harma)
* *Kesä vielä jäädä vois* (2014)

## DVD:t
* *Neljänsuora liekeissä - Harwall Areena Live* (2014)

## Lähteet

## Aiheesta muualla
* Neljänsuora Fono.fi – Äänitetietokannassa
* Neljänsuoran tuotantoa Discogs-sivustolla
Rauman Urheilijat

**Rauman Urheilijat** (lyh. **RU**) on vuonna 1893 perustettu Raumalla toimiva urheiluseura. Sen lajeihin kuuluvat nykyään yleisurheilu ja lentopallo. Aikaisemmin Rauman Urheilijoilla on ollut aktiivista toimintaa muun muassa jalkapallossa ja pesäpallossa.

## Pesäpallo
Rauman Urheilijoiden miesten edustusjoukkue pelasi pesäpallon SM-sarjassa kaudella 1956, mutta jäi viimeiseksi ja putosi takaisin Suomensarjaan. Keväällä 1958 pesäpallojaosto erosi seurasta ja perusti Rauman Feran.

## Tunnettuja urheilijoita
*Keijo Lehtonen, pesäpallo
*Oiva Linturi, yleisurheilu
*Eila Mikola, yleisurheilu
*Pasi Roslund, yleisurheilu
*Piia Roslund, yleisurheilu
*Raimo Savinainen, yleisurheilu

## Lähteet

## Aiheesta muualla
*Rauman Urheilijoiden kotisivut
Jamie Loeb

**Jamie Loeb** (s. 8. maaliskuuta 1995 Bronxville, New York) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 353 syyskuussa 2013. Loeb on voittanut neljä ITF-turnausta kaksinpelissä ja viisi nelinpelissä.

Loeb sai villin kortin Yhdysvaltain avoimiin 2015.

## Lähteet

## Aiheesta muualla
* 
*